এরপর যখন কলকাতার সেন্ট জেভিয়ার্স কলেজ থেকে বিএসসি করেন। এই কলেজের শিক্ষক "ফাদার গোরে"কে প্রিয় শিক্ষক হিসেবে উল্লেখ করেন। ১৯৫৭ সালে পড়তে গেলেন কেমব্রিজে। ততদিনে গণিতের প্রতি তাঁর দূর্বলতা তৈরি হয়। কেমব্রিজের প্রায়োগিক গণিত ও তাত্ত্বিক পদার্থ বিজ্ঞান থেকে আবারও স্নাতক (১৯৫৯) অর্জন করেন। ইংল্যান্ডেও শিক্ষকদের অকুন্ঠ ভালোবাসা আর স্নেহ পেয়েছেন তিনি। জন টেইলর নামের এক শিক্ষক স্নেহের টানে প্রিয় এই ছাত্রের পাশেই আবাস গেড়েছিলেন। এখান থেকেই মাস্টার্স করেন ১৯৬০ সালে। ১৯৬৪ সালে এই বিশ্ববিদ্যালয় থেকেই প্রায়োগিক গণিত ও তাত্ত্বিক পদার্থবিজ্ঞান বিষয়ে পিএইচডি ডিগ্রি অর্জন করেন। একই বিশ্ববিদ্যালয় থেকে ১৯৮২ সালে এসসিডি (ডক্টর অফ সায়েন্স) ডিগ্রি অর্জন করেন।